钦定古今图书集成/理学汇编/文学典/第120卷 > 《文学传后论》南齐·书
## 钦定古今图书集成/理学汇编/文学典/第120卷 > 《文学传后论》南齐·书

史臣曰：“文章者，盖情性之风标，神明之律吕也。蕴思
含毫，游心内运，放言落纸，气韵天成，莫不禀以生灵，
迁乎爱嗜，机见殊门，赏悟纷杂，若子柏之品藻人才，
仲治之区判文体，陆机辨于《文赋》，李充论于《翰林》，张
视擿句褒贬，颜延图写情兴，各任怀抱，共为权衡，属
文之道，事出神思，感召无象，变化不穷，俱五声之音”
响，而出言异句；等万物之情状，而下笔殊形。吟咏规
范，本之雅什，流分条散，各以言区。若陈思《代马》群章，
王粲《飞鸾》诸制，四言之美，前超后绝。少卿离辞，五言
才骨，难与争骛。“桂林”、“湘水”，平子之华篇；“飞馆”“玉池”，魏
文之丽篆，七言之作，非此谁先？卿云巨丽，升堂冠冕，
张左恢廓，登高不继，赋贵披陈，未或加矣。显宗之述
傅毅，简文之摛彦伯，分言制句，多得颂体。裴𬱟《内侍
元规》，《凤池子章》以来，章表之选，孙绰之碑，嗣伯喈之
后，谢庄之诔，起安仁之尘，颜延杨瓒，自比马督，以多
称贵，归庄为允。王褒《僮约》，束晳发蒙，滑稽之流，亦可
奇玮，五言之制，独秀众品。习玩为理，事久则渎。在乎
文章，弥患凡旧。若无“新变，不能代雄。”《建安》一体，《典论》
短长互出。潘陆齐名，机岳之文，永异江左风味，盛道
家之言，郭璞举其灵变，许询极其名理，仲文元气，犹
不尽除；谢混情新，得名未盛。颜谢并起，乃各擅奇；休
鲍后出，咸亦标世，朱蓝共妍，不相祖述。今之文章，作
者虽众，总而为论，略有三体：一则启心闲绎，托辞华
旷，虽“存巧绮，终致迂回，宜登公宴，本非准的，而疏慢
阐缓，膏肓之病，典正可采，酷不入情”，“此体之源，出灵
运而成也。”次则缉事比类，非对不发，博物可嘉，职成
拘制。或全借古语，用申今情，崎岖牵引，直为偶说，唯
睹事例，顿失精采。此则傅咸《五经》，应璩指事，虽不全
似，可以类从。次则发唱惊挺，操调险急，雕“藻淫艳，倾
炫心魂。亦犹五色之有红紫，八音之有郑、《卫》”，斯鲍照
之遗烈也。三体之外，请试妄谈。若夫委自天机，参之
史传，应思悱来，勿先构聚，言尚易了，文憎过意，吐石
含金，滋润婉切，杂以风谣，轻唇利吻，不雅不俗，独中
胸怀，轮扁斲轮，言之未尽，文人谈士，罕或兼工。非唯
识有不周，道实相妨，谈家所习，理胜其辞，就此求文，
终然翳夺，故“兼之者鲜矣。”

赞曰：“学亚生知，多识前仁。文成笔下，芬藻丽春。”